# [Mallijohtosääntö](#Yleistä) niille hengellisen työn viroille, joihin vaadittavasta tutkinnosta kirkkohallitus tai piispainkokous on tehnyt päätöksen

**… seurakunnan … viran johtosääntö**

Hyväksytty …kuun … päivänä 20.. kirkkovaltuustossa/seurakuntaneuvostossa

## [1 § Viranhaltijalta vaadittava tutkinto](#Tutkinto)

…viran kelpoisuusehtona on kirkkohallituksen/piispainkokouksen päätöksen mukainen virkaan vaadittava tutkinto (Kirkon säädöskokoelma nro xxx).

## 2 § Viranhaltijan esihenkilö/lähijohtaja

Viranhaltijan esihenkilö/lähijohtaja on kirkkoherra/työalajohtaja/…

## [3 § Viranhaltijan tehtävät](#Tehtävät)

Viranhaltijan tehtävänä on …

## [4 § Määräys ratkaisuvallasta](#Ratkaisuvalta)

Jollei tehtävä kuulu esihenkilölle/lähijohtajalle tai muulle viranhaltijalle,

viranhaltija …

## 5 § Johtosäännön muutokset

Viranhaltijan on noudatettava tähän johtosääntöön tehtyjä muutoksia.

Mallijohtosäännön ohjeita ja lisätietoja

**Yleistä johtosäännöstä**

Johtosäännössä vahvistetaan kelpoisuusehtona oleva virkaan vaadittava tutkinto ja tiiviisti viran keskeisimmät tehtävät. Lisäksi johtosäännössä vahvistetaan esihenkilönä/lähijohtajana toimiminen sekä viranhaltijalle mahdollisesti delegoitu ratkaisuvalta.
[Palaa alkuun](#Yleistä_paluu)

**1 § Viranhaltijalta vaadittava tutkinto**

Kirkkohallitus/piispainkokous määrää seurakuntia sitovasti viran kelpoisuusehtona olevasta tutkinnosta

Kirkon säädöskokoelmassa julkaistut voimassa olevat tutkintopäätökset löydät [tästä](https://evl.fi/plus/paatoksenteko/lainsaadanto/kirkon-saadoskokoelma/voimassa-olevat-saadokset).

Lyhytosoitteesta [evl.fi/tutkintopaatokset](https://evl.fi/plus/koulutus-ja-tyoelama/kirkon-ammatit/vaadittavat-tutkinnot) löydät ajantasaisen tiedon piispainkokouksen ja kirkkohallituksen tekemistä hengellisen työn virkoihin liittyvistä tutkintopäätöksistä sekä niiden lisätiedoista.

Vaadittavan tutkinnon lisäksi kelpoisuusehtona virkaan on

* seurakunnan jäsenyys ja konfirmaatio (KL 6:13) ja
* KL 6:3:n ja KJ 6:4a:n mukainen kielitaito. Säännösten perusteella kielitaitoa ei vaadita kaikissa viroissa, vaan lähinnä viroissa, joissa kelpoisuusvaatimuksena on korkeakoulututkinto. Ks. tarkemmin kielitaitovaatimuksesta em. säännöksistä.

Seurakunnan jäsenyydestä ja kielitaidosta ei ole tarpeen määrätä viran johtosäännöllä, koska ne ovat voimassa seurakuntaa velvoittavasti jo KL:n ja KJ:n perusteella.
[Palaa kohtaan 1 § Viranhaltijalta vaadittava tutkinto](#Tutkinto_paluu)

**3 § Viranhaltijan tehtävät**

Viran johtosäännössä vahvistetaan viran **pääasialliset tehtävät**. Viran johtosäännössä viran tehtävien määrittely on tarkoitettu suhteellisen pysyväksi. Siksi sitä ei ole tarkoituksenmukaista laatia yksityiskohtaiseksi.

Johtosäännössä olevan tehtävänkuvauksen lisäksi voidaan tarvittaessa tehdä tarkempi tehtävänkuvaus. Siitä päättää tilanteen mukaan kirkkoherra / esihenkilö. Se voidaan laatia esimerkiksi silloin, kun sitä tarvitaan työnjohdon tai tehtävien tarkempaan yksilöintiin.

**Tehtävänkuvaus palkkausta varten** (KirVESTES liite 2) laaditaan erikseen.

Viran johtosäännössä vahvistettavat viran pääasialliset tehtävät ja palkkauksen perusteena olevien tehtävien määrittely voivat olla identtisiä.
[Palaa kohtaan 3 § Viranhaltijan tehtävät](#Tehtävät_paluu)

**4 § Määräys ratkaisuvallasta**

Esimerkkejä työtehtävistä, joissa ratkaisuvaltaa siirretään (ratkaisuvalta voi olla määrättynä myös valtuuston vahvistamassa erillisessä päätöksessä):

* Viranhaltija valmistelee ja/tai esittelee kirkko-/seurakuntaneuvostossa käsiteltävät seurakunnan alueen x / tehtäväalueen x asiat.
* Viranhaltija tekee hankintapäätökset ja hyväksyy maksettaviksi tarpeelliset hankinnat enintään kirkko-/seurakuntaneuvoston asettamaan rajaan saakka. Viranhaltija on velvollinen pitämään päätöspöytäkirjaa hankinnoista.
* Viranhaltija ottaa enintään x päivän ajaksi seurakunnan alueelle x / tehtäväalueelle x tarvittavaa määräaikaista työvoimaa sekä sijaiset viranhaltijoille ja työntekijöille, joiden välittömänä esihenkilönä/lähijohtajana hän toimii. Jos tämä määräys annetaan, tulee huolehtia, että toimivalta ottaa määräaikaista työvoimaa on selvä. Esimerkiksi kirkko -/seurakuntaneuvosto ottaa seurakunnassa vahvistetun muun ohje-/johtosäännön perusteella yleensä sijaiset tai määräaikaisen työvoiman yli 6 kk:ksi, kirkkoherra 2–6 kk:n ajaksi ja esihenkilö/lähijohtaja alle 2 kk:n ajaksi.

[Palaa kohtaan 4 § Määräys ratkaisuvallasta](#Ratkaisuvalta_paluu)